钦定古今图书集成/历象汇编/历法典/第127卷 > 《几何要法》〈明郑洪猷著〉 > 图
## 钦定古今图书集成/历象汇编/历法典/第127卷 > 《几何要法》〈明郑洪猷著〉 > 图

以甲乙乙丙两线，联作甲乙丙直角，次以甲丙线联之，而甲乙引长之末，从丙作丙丁，为甲丙之垂线，遇引长线于丁，即乙丁为所求线。

《三直线求别作一线相与为断。比例章》第十六

法曰：甲乙乙丙甲丁三直线求别作一线相与为断比例者，谓甲丁与他线之比例，若甲乙与乙丙也。先以甲乙乙丙作直线为甲丙，次以甲丁线合甲丙，任作甲角，次作丁乙线相联，次从丙作丙戊线，与丁乙平行，末自甲丁引长之，遇丙戊于戊，即丁戊为所求线。

两直线求别作一线为《连比例之“中率” 章》第十七。

法曰：甲乙乙丙两直线，求别作一线为中率者，谓甲。

乙与他线之比例若他线与乙丙也，先以两线作一直线为甲、丙，次以甲丙两平分于戊，次以戊为心，甲丙为界，作甲丁丙半圜末，从乙至圜界作。

“乙丁垂线”即乙丁，为甲乙、乙丙之中率。〈以上原本卷之一〉

论《圜》，〈计界说十二　，章数二十九　，要法三十二。〉总说：

“圜成于线。”线有二种：为曲为直。直线或单或众，前卷
已详之。众线或三而成三角形，或四而成方形，或多
而成诸不等形。曲线或半或全，半线有不等之用。全
线或成圜形，或成卵形。等角形及方形、卵形，详见后
卷，今先论圜形。

《界说章》第一。〈凡十二则：〉

第一界

圆形于平地，居一界之间为“圜。”

第二界

外圆线为圜之界；

第三界

圜之中处为圜心。

第四界